Stænglerne er furede, svagt hårede og rødligt anløbne. Bladene er modsatte og uligefinnede med ægformede småblade. Bladrandene er hele, og oversiden er græsgrøn, mens undersiden er lyst grågrøn. Blomstringen sker i juni-august, hvor man kan finde de talrige blomster samlet i endestillede halvskærme. De enkelte blomster har fire hvide blosterblade og mange støvdragere. Frugterne er nødder med korte, gråhvide frøhaler (griflerne). Rodnettet er kraftigt udviklet og består af mange, grove rødder. Højde x bredde og årlig tilvækst: 1,00 x 1,00 m (100 x 100 cm/år). Målene kan anvendes ved udplantning.